Foto: BBC «Tottenhem» yarim himoyachisi Dele Alli «Real» va «Barselona» jamoalari nishonida turibdi. Bu haqda Britaniyadagi nashrlar xabar tarqatmoqda. Daily Mirror ma’lumotiga ko‘ra, «Real» bu futbolchini avvaldan kuzatib kelmoqda. Endilikda u «Barselona» jamoasi qiziqishlari doirasiga ham tushgan. «Tottenhem» bu 20 yoshli futbolchisini 70 million funtga baholagan. Bundan oldinroq ushbu futbolchiga Xitoy jamoalaridan biri haftasiga 1 million dollar miqdorida maosh tayinlashga tayyorligi xabar qilingandi. Joriy mavsumda Dele Alli «Tottenhem» safida 25 uchrashuv o‘tkazgan va 11 gol urib yana 4 golga hammualliflik qilgan.